Norsk språktest

Norsk språktest ble startet på slutten av 1980-tallet og er et samarbeid mellom Studieforbundet Folkeuniversitetet og Universitetet i Bergen. Frem til 2014 utviklet Norsk språktest tre tester i norsk for voksne innvandrere: Norskprøve 2, Norskprøve 3 og Test i norsk – høyere nivå (også kalt «Bergenstesten»). Norskprøve 2 og Norskprøve 3 ble i 2014 erstattet av Norskprøven, som blir utviklet av Kompetanse Norge. Norsk språktest utvikler fremdeles Test i norsk – høyere nivå. Dette er en test som måler språkferdigheter på nivåene B2 og C1 slik de er beskrevet i Det felles europeiske rammeverket for språk. Hovedmålgruppen for testen er innvandrere som trenger å dokumentere språkferdigheter i norsk på høyere nivå for å søke jobb eller opptak til studier i Norge.

Referanser 

Utdanning i Norge
Språktest
Testing og testmetodikk